text: Tasuta ülikooliharidust võiks hoida teadlikumateks aastateks. Enne võiks minna näiteks kodu lähedale ametikooli. Omal ajal ma kartsin seda, kuid nüüd olen aru saanud, et kodulähedus ja lihtne õpe võib olla palju targem valik kui upsakas ülikooli jooksmine. Ülikooliharidus on ületähtsustatud ja osalt ka devalveerunud, sest väga paljud tahavad ülikooli, nagu see oleks tõotatud maa. Olen Eesti kõige auväärsema ülikooli lõpetanud cum laude ja võin öelda, et see fakt on lihtsalt tore fakt, millega pole elus suurt midagi peale hakata. Ameti pidin ma ju ikkagi juurde õppima. Ma muidugi ei süüdista oma kallist kooli, vaid enda valesid valikuid ja üleüldist ülikooli tormamist.